**Republika Slovenija, Ministrstvo za finance, Finančna uprava Republike Slovenije** (v nadaljnjem besedilu: nadzornik), ki jo zastopa Peter Grum, generalni direktor

Naslov: Šmartinskacesta 55

Poštna številka in kraj: 1000 Ljubljana

Davčna številka: 77695771

Matična številka: 2482711000

in

**Republika Slovenija, Ministrstvo za finance, Uprava Republike Slovenije za javna plačila** (v nadaljnjem besedilu: UJP), ki jo zastopa generalna direktorica Urška Kos,

Naslov: Dunajska cesta 48

Poštna številka in kraj: 1000 Ljubljana

Davčna številka: 10641424

Matična številka: 1572814000

skleneta

**Pogodbo o poslovanju s SEPA direktno obremenitvijo za**

**nadzornika podračunov javnofinančnih prihodkov**

**I. Uvodne ugotovitve**

1. člen

Pogodbeni stranki uvodoma ugotavljata, da:

* lahko v primeru plačil v dobro podračunov javnofinančnih prihodkov (v nadaljnjem besedilu: JFP podračun), ki jih uporablja nadzornik, pogodbo za izvajanje plačilne storitve SEPA direktna obremenitev (v nadaljnjem besedilu: SDD), sklene nadzornik;
* se lahko v primeru iz prejšnje alineje, JFP podračun vključi v poslovanje pod pogoji iz tretjega in četrtega odstavka 7. člena Pravilnika o postopkih in pogojih vodenja računov neposrednih in posrednih uporabnikov državnega in občinskih proračunov pri Upravi Republike Slovenije za javna plačila (Uradni list RS, št. 102/12, s spremembami in dopolnitvami; v nadaljnjem besedilu: Pravilnik);
* je       (navedba PU imetnika JFP podračuna) dala nadzorniku pooblastilo za vključitev svojih JFP podračunov v poslovanje s SDD, ki je priloga in sestavni del te pogodbe.

**II. Predmet pogodbe**

1. člen

S to pogodbo se UJP in nadzornik dogovorita za izvajanje SDD po osnovni shemi SDD, ki je navedena v Splošnih pogojih poslovanja s SEPA direktno obremenitvijo za proračunske uporabnike (v nadaljnjem besedilu: splošni pogoji).

Način in pogoji opravljanja SDD so določeni v tej pogodbi, podrobneje pa v splošnih pogojih, ki so priloga te pogodbe.

Nadzornik s podpisom te pogodbe sprejema splošne pogoje, s katerimi se v celoti strinja. UJP si pridružuje pravico spremeniti splošne pogoje. Vsakokrat veljavni splošni pogoji so objavljeni na spletni strani UJP. Šteje se, da nadzornik soglaša s spremenjenimi splošnimi pogoji, če v roku 30 dni od dneva objave na spletni strani UJP pisno ne obvesti UJP, da spremenjenih splošnih pogojev ne sprejema.

Nadzornik se zavezuje, da bo UJP posredoval naloge za SDD v skladu s to pogodbo. Nadzornik izvaja poslovanje s SDD v imenu imetnika JFP podračuna po pooblastilu.

UJP se zavezuje, da bo v skladu z določbami te pogodbe:

* prevzel naloge za SDD in jih posredoval bankam plačnikov,
* za uspešno izvršene naloge za SDD odobril v nalogu za SDD navedeni JFP podračun in
* posredoval obvestilo o neizvršenih nalogih za SDD.

**III. Omejitev zneska na nalogu za SDD**

1. člen

Nadzornik pri predložitvi nalogov za SDD v dobro JFP podračuna upošteva omejitev najvišjega zneska, če jo imetnik JFP podračuna določi v pooblastilu za vključitev posameznega JFP podračuna v poslovanje s SDD.

Ne glede na morebitne omejitve v pooblastilu, UJP za omejitev tveganj pri izvajanju SDD omogoči imetniku JFP podračuna kontrolo najvišjega zneska posameznega naloga za SDD.

Višina najvišjega zneska naloga za SDD se lahko kadarkoli med izvajanjem pogodbe določi oziroma spremeni na podlagi pisne zahteve zastopnika imetnika JFP podračuna.

**IV. Izmenjava podatkov**

1. člen

Nadzornik in UJP se dogovorita, da bosta vse potrebne podatke za izvedbo nalogov za SDD izmenjevala na način, ki je določen v splošnih pogojih, in v skladu z urnikom za predložitev plačilnih nalogov UJP, ki je objavljen na spletni strani UJP.

1. člen

Nadzornik se zavezuje, da bo UJP predložil samo naloge za SDD, ki bodo pripravljeni na podlagi veljavnih soglasij v okviru osnovne sheme SDD, ter da bo v nasprotnem primeru odgovarjal za škodo in kril odškodninske zahtevke iz tega naslova, če jih bo UJP prejel od drugih pravnih ali fizičnih oseb.

1. člen

Nadzornik se zavezuje, da bo 14 dni pred obremenitvijo s SDD oziroma v roku dogovorjenem s plačnikom, obvestil plačnika o datumu in višini zneska SDD. V vsakem obvestilu o obremenitvi s SDD bo nadzornik plačniku sporočil tudi enolično oznako soglasja SDD, ki jo uporablja za pripravo nalogov za SDD.

**V. Identifikacijska oznaka prejemnika plačila**

1. člen

Nadzornik bo pri poslovanju s SDD po tej pogodbi uporabljal Identifikacijo prejemnika plačila (imetnika JFP podračuna), ki jo UJP določi ob vključitvi posameznega JFP podračuna v poslovanje s SDD.

|  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- |
| **S** | **I** |  |  | **Z** | **Z** | **Z** |  |  |  |  |  |  |  |  |

Identifikacija prejemnika plačila se ne spreminja, razen v primeru spremembe davčne številke imetnika JFP podračuna.

**VI. Zavarovanje in tarifa**

1. člen

UJP bremeni JFP podračun, ki ga nadzornik vključi v poslovanje s SDD po pooblastilu imetnika JFP podračuna, v višini prejetih povračil oziroma vračil SDD, ki lahko prispejo do 14 mesecev od plačila s SDD.

1. člen

UJP pripravi mesečni obračun nadomestil in stroškov poslovanja s SDD v okviru obračuna nadomestil in stroškov plačilnih storitev in vodenja EZR in z njim seznani imetnika JFP podračuna trideset (30) dni pred dnevom obremenitve podračuna imetnika JFP podračuna.

**VII. Reševanje reklamacij**

1. člen

UJP in nadzornik rešujeta reklamacije skladno z določili splošnih pogojev.

**VIII. Končne določbe**

1. člen

UJP se zavezuje, da bo podatke poslovanja nadzornika s SDD na JFP podračunu obravnaval kot zaupne podatke v skladu s predpisi, ki urejajo plačilne storitve in plačilne sisteme, osebne podatke plačnikov pa v skladu s predpisi, ki urejajo varstvo osebnih podatkov.

1. člen

Ta pogodba je sklenjena za nedoločen čas.

UJP lahko to pogodbo pisno odpove z odpovednim rokom šestdeset (60) dni.

Nadzornik lahko odpove to pogodbo z odpovednim rokom trideset (30) dni.

Nadzornik in UJP lahko sporazumno prekineta to pogodbo ne glede na odpovedni rok iz prejšnjih dveh odstavkov.

Imetnik EZR, v okviru katerega je odprt JFP podračun, ima v primeru povečanega tveganja zalaganja sredstev iz naslova povračil oziroma vračil iz poslovanja nadzornika s SDD pravico zahtevati prekinitev izvajanja storitve SDD na tem JFP podračunu. Prekinitev stopi v veljavo v roku šestdeset (60) dni od zahteve in velja do preklica prekinitve oziroma do prenehanja te pogodbe.

1. člen

Pogodbeni stranki bosta morebitne spore reševali sporazumno, sicer spor rešuje stvarno pristojno sodišče v Ljubljani.

1. člen

Pogodba začne veljati z dnem, ko jo podpišeta obe pogodbeni stranki. Nadzornik lahko začne z uporabo storitve SDD, ko zagotovi vse zahteve iz splošnih pogojev.

1. člen

Ta pogodba se podpiše elektronsko.

|  |  |  |  |  |
| --- | --- | --- | --- | --- |
| Številka: |  |  | Številka: |  |
| Ljubljana, |  |  | Ljubljana, |  |

|  |  |  |
| --- | --- | --- |
| Republika Slovenija |  | Republika Slovenija |
| Ministrstvo za finance |  | Ministrstvo za finance |
| Finančna uprava Republike Slovenije |  | Uprava Republike Slovenije za javna plačila |
|  |  |  |
|  |  |  |
|  |  |  |
|  |  |  |
| Peter Grum |  | Urška Kos |
| generalni direktor |  | generalna direktorica |